**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Vállalkozói Inkubátorház**

**Az ülés időpontja: 2016. október 17.** (hétfő) 17 óra

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző

**Megjelentek:** Bánóczi Margit elnök, Tegzes Endre, Gerely Gábor */késett*/, dr. Borók György, dr. Lovas András, Kiszelné Mohos Katalin polgármester, Papp István jegyző, dr. Németh Zsanett aljegyző, Grégerné Papp Ildikó osztályvezető, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen 4 fő jelen van, tehát a bizottság határozatképes. Van-e hozzászólás a kiküldött napirendhez? Amennyiben nincs kérdés, kiegészítés, szavazzunk a mai ülés napirendjéről. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK**

**17/2016. (X. 17.) HATÁROZATA**

**Tárgy: Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2016. október 17-i ülésének napirendje**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy 2016. október 17-i ülésén az alábbi napirendeket tárgyalja.

1. **A Budakörnyéki Önkormányzati Társulás Társulási Megállapodása 7. sz. módosításának jóváhagyása**
2. **Igazgatási szünetről szóló rendelet megalkotása**

**Határidő:** azonnal

**Felelős:** ÜB elnöke

**1. napirendi pont**

**A Budakörnyéki Önkormányzati Társulás Társulási Megállapodása 7. sz. módosításának jóváhagyása**

**Bánóczi Margit elnök**: A napirendi pont előadója jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény?

**dr. Borók György**: Egy részben kapcsolódó témát szeretnék felvetni. Készül egy törvénymódosítás szociális, gyermekvédelmi tárgyban, várhatóan ez több kérdéskört is érint. Mai egyeztetésen felmerült, hogy intézményfenntartás irányában érdemes szociális és gyermekvédelmi területen előre lépni. Szeretném felajánlani, hogy amennyiben van ilyen lehetőség, akkor lehetne ilyen irányban indulni.

**Papp István jegyző:** Meg fogjuk vizsgálni a tervezett törvénymódosítást.

**Bánóczi Margit elnök:** Köszönöm. Van-e további kérdés? Nincs. Akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**18/2016. (X. 17.) HATÁROZATA**

**Tárgy: A Budakörnyéki Önkormányzati Társulás Társulási Megállapodása 7. sz. módosításának jóváhagyása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Budakörnyéki Önkormányzati Társulás Társulási Megállapodásának 28/2016. (VI. 09.) sz. határozattal átvezetett módosításait elfogadja, egyúttal az egységes szerkezetű Társulási Megállapodást jóváhagyja.

Felhatalmazza a polgármestert a Társulási Megállapodás aláírására.

**Határidő:** azonnal

**Felelős:** polgármester

**2. napirendi pont**

**Igazgatási szünetről szóló rendelet megalkotása**

**Bánóczi Margit elnök:** A napirendi pont előadója jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm. Van-e további kérdés, hozzászólás?

**dr. Lovas András**: Támogatható ez a módosítás, inkább egy kapcsolódó kérdésem lenne. Az önkormányzati tisztviselők bérrendezésével kapcsolatos problémákra szeretnék utalni, hogy nem volt mostanában illetményfejlesztés. Ezzel kapcsolatban kérdezném, hogy itt Nagykovácsiban van-e lehetősége külön az önkormányzatnak, ha jól tudom, van, hogy plusz illetményt adjon a dolgozóknak.

*Megérkezett Gerely Gábor képviselő.*

**Papp István jegyző**: Nyolc éve nem volt bérfejlesztés a közszférában. Az illetményalap azóta 38.650 Ft. A már elfogadott jövő évi költségvetési törvény lehetőséget ad az önkormányzatok részére, hogy a saját forrásaik terhére az illetményalapot megemeljék. A költségvetés tervezésének időszakában, valószínűleg a jövő havi testületi ülésig fogjuk ezt előkészíteni.

**Bánóczi Margit elnök**: Van-e további kérdés, hozzászólás? Nincs. Akkor szavazásra teszem fel a rendeletet az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**19/2016. (X. 17.) HATÁROZATA**

**Tárgy: Igazgatási szünetről szóló rendelet megalkotása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy alkossa meg az igazgatási szünetről szóló rendeletet az előterjesztésben foglaltak szerint.

**Határidő:** azonnal

**Felelős**: Polgármester, Jegyző

**Bánóczi Margit elnök**: Köszönöm szépen. Van-e további kérdés, hozzászólás?

**dr. Lovas András**: Két kérdésem lenne. Azt szeretném kérni, hogy a meghívó mellé kapjuk meg az előterjesztéseket is e-mailban. A másik, hogy mi alapján dől el, hogy melyik testületi anyag kerül be az Ügyrendi bizottság elé. Pl. legutóbb a helyi közút építésével kapcsolatos rendelet is a bizottság hatáskörébe tartozott volna.

**Papp István jegyző**: Polgármester asszony tesz javaslatot arra, hogy melyik bizottság mely napirendeket tárgyalja. A bizottság elnöke dönti el, hogy mely napirendeket veszi fel. Semmi akadálya annak, hogy akármelyik bizottság saját elhatározása szerint napirendet felvegyen, akár másodikként, harmadikként. A ciklus elejétől fogva változtattunk azon a szokáson, hogy minden rendeletet tárgyaljon az Ügyrendi bizottság.

**Kiszelné Mohos Katalin polgármester**: Egy másik szempont, hogy van olyan előterjesztés, ami több bizottsághoz is tartozhat. Ebben az esetben prioritási sorrendet állítunk fel, mert arra nincs lehetőség, hogy adott esetben minden bizottság végig tárgyaljon minden napirendet. Pl. az említett rendelet esetében elsősorban pénzügyi kérdések merültek fel, ezért került a Pénzügyi bizottság elé. Általában egy előterjesztést egy bizottsághoz szoktunk hozzárendelni.

**dr. Borók György**: Ha lehetséges, akkor a napirend kialakításánál, ha mi igényt, kérést jelentünk be, hogy a bizottság tárgyaljon bizonyos napirendet – pl. a civil támogatásokkal kapcsolatos napirend esetében is érintett volt a bizottság – , azt vegyék figyelembe. Még egy dolgot szeretnék kérdezni. Szükséges-e, hogy az előterjesztések teljes terjedelmükben fenn legyenek az önkormányzat honlapján? A vonatkozó törvények nem írják ezt elő.

**Papp István jegyző**: Vigyázunk arra, hogy csak közérdekű adat kerüljön fel a honlapra. Ha megnézzük a környék önkormányzatainak honlapját, általában ugyanezt a gyakorlatot folytatják. A nyílt ülések jegyzőkönyve is nyilvános, és általában ez az előterjesztésekre hivatkozik, a nélkül nem is lenne értelmezhető.

**Kiszelné Mohos Katalin polgármester**: Azt sem szabad figyelmen kívül hagyni, hogy már azért is ért támadás bennünket, ha zárt ülést rendeltünk el, holott csak indokolt esetben zárjuk ki a nyilvánosságot

**Bánóczi Margit elnök:** A környékbeli településeken ténylegesen ugyanígy publikálják az előterjesztéseket teljes terjedelmükben, de ugyanakkor nem kellene a teljes anyagot feltenni a honlapra, mert az ülések úgyis nyilvánosak, aki szeretne, az részt vehetne rajtuk.

**dr. Németh Zsanett aljegyző**: Jogszabály írja elő, hogy milyen adatokat kell közzétenni az önkormányzatoknak. Arra is van vonatkozó bírósági döntés, hogy az előterjesztés előkészítéséhez kapcsolódó milyen iratokat kell kiadni. Az előterjesztések készítésekor ezekre a jogszabályokra figyelemmel vagyunk.

**dr. Borók György**: Egy másik témához kapcsolódóan arról szeretném a bizottságot tájékoztatni, hogy módosult a kárpótlási törvény. Javaslom, hogy az önkormányzat tekintse át, mérje fel ennek a hatásait.

**Bánóczi Margit elnök**: Köszönöm szépen. Kérdezem, hogy van-e további hozzászólás, kérdés. Nincs, akkor a bizottság ülését 17 óra 32 perckor lezárom.

K.m.f.

Bánóczi Margit Tegzes Endre

elnök tag